ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନଜାତୀୟ ଗୌରବ ଦିବସ ଅବସରରେ ପ୍ରଧାନମନ୍ତ୍ରୀ ନଭେମ୍ବର ୧୫ ତାରିଖରେ ମଧ୍ୟପ୍ରଦେଶ ଗସ୍ତରେ ଯିବେ
ପ୍ରଧାନମନ୍ତ୍ରୀ ଜନଜାତୀୟ ମହାସମ୍ମେଳନ ଗୌରବ ଦିବସରେ ଜନଜାତୀୟ ସମ୍ପ୍ରଦାୟର କଲ୍ୟାଣ ପାଇଁ ଏକାଧିକ ଗୁରୁତ୍ୱପୂର୍ଣ୍ଣ ପଦକ୍ଷେପର ଶୁଭାରମ୍ଭ କରିବେ
ପ୍ରଧାନମନ୍ତ୍ରୀ ମଧ୍ୟପ୍ରଦେଶରେ ‘ରାସନ ଆପକେ ଗ୍ରାମ’ ଯୋଜନାର ଶୁଭାରମ୍ଭ କରିବେ
ପ୍ରଧାନମନ୍ତ୍ରୀ ମଧ୍ୟପ୍ରଦେଶ ସିକିଲ୍ ସେଲ ମିଶନର ଶୁଭାରମ୍ଭ କରିବେ
ପ୍ରଧାନମନ୍ତ୍ରୀ ସମଗ୍ର ଦେଶର ୫୦ଟି ଏକଲବ୍ୟ ମଡେଲ ଆବାସିକ ବିଦ୍ୟାଳୟର ଭିତ୍ତିପ୍ରସ୍ତର ସ୍ଥାପନ କରିବେ
ଭାରତ ସରକାର ୧୫ ନଭେମ୍ବରକୁ ଅମର ସହିଦ ଭଗବାନ୍ ବିର୍ସା ମୁଣ୍ଡାଙ୍କ ଜନ୍ମ ବାର୍ଷିକୀକୁ ଜନଜାତୀୟ ଗୌରବ ଦିବସ ଭାବରେ ପାଳନ କରୁଛନ୍ତି । ଏହି ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟପ୍ରଦେଶ ଗସ୍ତରେ ଆସି ଭୋପାଳର ଜମ୍ବୁରୀ ମଇଦାନରେ ଜନଜାତୀୟ ଗୌରବ ଦିବସ ମହାସମ୍ମେଳନରେ ଅଂଶଗ୍ରହଣ କରିବେ ଏବଂ ସେଠାରେ ସେ ପ୍ରାୟ ଅପରାହ୍ନ ୧ଟା ସମୟରେ ଜନଜାତୀୟ ସମ୍ପ୍ରଦାୟର କଲ୍ୟାଣ ପାଇଁ ଏକାଧିକ ପଦକ୍ଷେପର ଶୁଭାରମ୍ଭ କରିବେ ।
ଜନଜାତୀୟ ଗୌରବ ଦିବସ ମହାସମ୍ମେଳନରେ ପ୍ରଧାନମନ୍ତ୍ରୀ ମଧ୍ୟପ୍ରଦେଶରେ "ରାସନ ଆପକେ ଗ୍ରାମ” ଯୋଜନାର ଶୁଭାରମ୍ଭ କରିବେ । ଏହାର ଲକ୍ଷ୍ୟ ହେଉଛି ପ୍ରତିମାସ ପିଡିଏସ୍ ରାସନ ସାମଗ୍ରୀକୁ ଜନଜାତୀୟ ସମ୍ପ୍ରଦାୟର ହିତାଧିକାରୀଙ୍କୁ ସେମାନଙ୍କ ନିଜ ଗ୍ରାମରେ ବିତରଣ କରିବା, ଯାହା ଦ୍ୱାରା ସେମାନଙ୍କୁ ନିଜର ରାସନ ସାମଗ୍ରୀ ସଂଗ୍ରହ ପାଇଁ ସୁଲଭ ମୂଲ୍ୟ ଦୋକାନକୁ ଯିବାକୁ ପଡିବ ନାହିଁ ।
ମହାସମ୍ମେଳନ ସମୟରେ ପ୍ରଧାନମନ୍ତ୍ରୀ ମଧ୍ୟପ୍ରଦେଶ ସିକ୍ଲ ସେଲ୍  ମିଶନର ଶୁଭାରମ୍ଭ କରି ହିତାଧିକାରୀଙ୍କୁ ଜେନେଟିକ୍ କାଉନସେଲିଂ କାର୍ଡ ମଧ୍ୟ ପ୍ରଦାନ କରିବେ । ସିକିଲ ସେଲ୍ ରକ୍ତହୀନତା, ଥାଲାସେମିଆ ଏବଂ ଅନ୍ୟାନ୍ୟ ହିମୋଗ୍ଲୋବିନୋପାଥିରେ ପୀଡିତ ରୋଗୀଙ୍କୁ ଚିହ୍ନଟ ତଥା ପରିଚାଳନା କରିବା ଏବଂ ଏହି ରୋଗ ବିଷୟରେ ଜନସଚେତନତା ସୃଷ୍ଟି କରିବା ପାଇଁ ଏହି ମିଶନ୍ ଗଠନ କରାଯାଇଛି, ଯାହାର ପ୍ରଭାବ ମଧ୍ୟପ୍ରଦେଶର ଜନଜାତୀୟ ସମ୍ପ୍ରଦାୟ ଉପରେ ଅଧିକ ଭାବେ ରହିବ ବୋଲି ଜଣାପଡିଛି ।
ପ୍ରଧାନମନ୍ତ୍ରୀ ଆନ୍ଧ୍ରପ୍ରଦେଶ, ଛତିଶଗଡ, ଝାଡଖଣ୍ଡ, ମଧ୍ୟପ୍ରଦେଶ, ମହାରାଷ୍ଟ୍ର, ଓଡିଶା, ତ୍ରିପୁରା ଏବଂ ଦାଦ୍ରା ଏବଂ ନାଗର ହାଭେଳି ଏବଂ ଦାମନ ଏବଂ ଡିଉ ସମେତ ସାରା ଦେଶର ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ୫୦ ଟି ଏକଲବ୍ୟ ମଡେଲ ଆବାସିକ ବିଦ୍ୟାଳୟର ଭିତ୍ତିପ୍ରସ୍ତର ସ୍ଥାପନ କରିବେ ।
ପ୍ରଧାନମନ୍ତ୍ରୀ ମଧ୍ୟ ଜନଜାତୀୟ ସ୍ୱୟଂ ସହାୟକ ଗୋଷ୍ଠୀ ଦ୍ୱାରା ପ୍ରସ୍ତୁତ ଉତ୍ପାଦଗୁଡ଼ିକର ପ୍ରଦର୍ଶନୀ ଏବଂ ମଧ୍ୟପ୍ରଦେଶର ଜନଜାତୀୟ ସମ୍ପ୍ରଦାୟର ଶହୀଦ ଏବଂ ସ୍ୱାଧୀନତା ସଂଗ୍ରାମର ବୀରମାନଙ୍କ ଫଟୋ ପ୍ରଦର୍ଶନୀ ବୁଲି ଦେଖିବେ । ସେ ନୂତନ ଭାବରେ ନିଯୁକ୍ତ ବିଶେଷକରି ସମ୍ବେଦନଶୀଳ ଆଦିବାସୀ ସମ୍ପ୍ରଦାୟର ଶିକ୍ଷକମାନଙ୍କୁ ନିଯୁକ୍ତି ପତ୍ର ମଧ୍ୟ ପ୍ରଦାନ କରିବେ ।
ଏହି କାର୍ଯ୍ୟକ୍ରମରେ ମଧ୍ୟପ୍ରଦେଶର ରାଜ୍ୟପାଳ ଏବଂ ମୁଖ୍ୟମନ୍ତ୍ରୀ, ଡକ୍ଟର ବୀରେନ୍ଦ୍ର କୁମାର, ଶ୍ରୀ ନରେନ୍ଦ୍ର ସିଂ ତୋମାର, ଶ୍ରୀ ଜ୍ୟୋତିରାଦିତ୍ୟ ଏମ ସିନ୍ଧିଆ, କେନ୍ଦ୍ର ରାଷ୍ଟ୍ରମନ୍ତ୍ରୀ ଶ୍ରୀ ପ୍ରହ୍ଲାଦ ସିଂ ପଟେଲ, ଶ୍ରୀ ଫଗନ୍ ସିଂ କୁଲସ୍ତେ ଏବଂ ଡକ୍ଟର ଏଲ୍ ମୁରୁଗାନ୍ ମଧ୍ୟ ଉପସ୍ଥିତ ରହିବେ ।
ଏହି ଗସ୍ତ ସମୟରେ ପ୍ରଧାନମନ୍ତ୍ରୀ ପୁନଃ ବିକଶିତ ହୋଇଥିବା ରାଣୀ କମଳାପତି ରେଳ ଷ୍ଟେସନର ଉଦଘାଟନ କରିବେ ଏବଂ ମଧ୍ୟପ୍ରଦେଶରେ ରେଳବାଇର ଏକାଧିକ ପଦକ୍ଷେପର ଶୁଭାରମ୍ଭ କରିବେ ।
HS
(
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ ଭୁବନେଶ୍ୱରରେ ମିଶନ ଅଲମ୍ପିକ ସେଲ ସଦସ୍ୟମାନଙ୍କ ବୈଠକ ଆୟୋଜନ କରିବ
ସଦସ୍ୟମାନେ ଭାରତ ବନାମ ୱେଲ୍ସ ହକି ବିଶ୍ୱ କପ ମ୍ୟାଚ ମଧ୍ୟ ଦେଖିବେ
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ  ଜାନୁୟାରୀ 20, 2023 ରେ ଭୁବନେଶ୍ୱର, ଓଡିଶା ଠାରେ ମିଶନ ଅଲମ୍ପିକ ସେଲ  ବୈଠକ ଆୟୋଜନ କରିବେ । ପ୍ରତି ମାସରେ ‘ଟପ୍ସ’ କ୍ରୀଡାବିତ ଚୟନ, ସେମାନଙ୍କ ପ୍ରଦର୍ଶନ ନୀରିକ୍ଷଣ ଓ ମୂଲ୍ୟାୟନ ଏବଂ ମନ୍ତ୍ରଣାଳୟ ଠାରୁ ଆର୍ଥିକ ସହାୟତା ପାଇଁ ଏଲିଟ କ୍ରୀଡାବିତମାନଙ୍କ ପ୍ରସ୍ତାବକୁ ମଞ୍ଜୁରୀ ପ୍ରଦାନ ପାଇଁ ଏମଓସି ବୈଠକ ହୋଇଥାଏ ।
ବିଶିଷ୍ଟ ପୂର୍ବତନ କ୍ରୀଡାବିତ ଅଞ୍ଜୁ ବବି ଜର୍ଜ, ଅଞ୍ଜଳି ଭଗୱତ, ବୀରେନ ରସକିହ୍ନା, ଯୋଗେଶ୍ୱର ଦତ୍ତ, ତୃପ୍ତି ମୁରଗୁଣ୍ଡେ, ମୋନାଲିସା ବରୁଆଙ୍କ ସହିତ ଅନ୍ୟ ସଦସ୍ୟମାନେ ଏହି ବୈଠକରେ ଯୋଗ ଦେବା ଅବସରରେ ହକି ବିଶ୍ୱକପ ମ୍ୟାଚରେ ସାମିଲ ହେବେ । ଏହି ସଦସ୍ୟମାନେ ଜାନୁୟାରୀ 19 ରେ ଅନ୍ତିମ ଗ୍ରୁପ ଷ୍ଟେଜ ମ୍ୟାଚରେ ଭାରତ ସହ ୱେଲ୍ସର ମୁକାବିଲା ଦେଖିବାର ସମ୍ଭାବନା ରହିଛି ।
ଭୁବନେଶ୍ୱର ଠାରେ ଆୟୋଜିତ ହେବାକୁ ଥିବା ଏହି ବୈଠକ ସମ୍ପର୍କରେ ଅଞ୍ଜୁ ବବି ଜର୍ଜ କହିଛନ୍ତି, “ମୁଁ ଭୁବନେଶ୍ୱରର ଏମଓସିରେ ଭାଗ ନେବାକୁ ଉତ୍ସୁକ । ଏମଓସି ସଦସ୍ୟ ଭାବେ ଆମେ କ୍ରୀଡାବିତମାନଙ୍କ ପ୍ରଶିକ୍ଷଣ ଓ ଆନ୍ତର୍ଜାତିକ ପ୍ରତିଯୋଗିତାଗୁଡିକରେ ସେମାନଙ୍କ ଅଂଶଗ୍ରହଣକୁ ଅନୁମୋଦନ ଦେଇଥାଉ । ଯଦିଓ ପ୍ରଥମ ଥର ପାଇଁ ଏମଓସି ସଦସ୍ୟ ଭାବେ ଆମେ ସମସ୍ତେ ଖେଳାଳିମାନଙ୍କୁ ପଡିଆରେ ଖେଳୁଥିବା ଦେଖିବୁ । ଏହାଦ୍ୱାରା ସେମାନଙ୍କ ପ୍ରଦର୍ଶନ ନିକଟରୁ ପରଖିବା ସହ ସେମାନଙ୍କ ଅଭିଯାନର ଅଂଶବିଶେଷ ହେବାକୁ ସୁଯୋଗ ମିଳିବ ।“
ସାଧାରଣତଃ ସାରା ଭାରତରୁ ଏମଓସି ସଦସ୍ୟମାନେ ‘ଟପ୍ସ’ ସମ୍ବନ୍ଧିତ କାର୍ଯ୍ୟସୂଚୀ ସମ୍ପର୍କରେ ଆଲୋଚନା ପାଇଁ ଦିଲ୍ଲୀରେ ପହଞ୍ଚିଥାନ୍ତି । କୋଭିଡ-19 ପ୍ରଭାବ ଅଧିକ ଥିବା ବେଳେ କ୍ରୀଡାବିତମାନଙ୍କ ବିଳମ୍ବ ନକରାଇବା ପାଇଁ ଏହି ବୈଠକ ଭର୍ଚୁଆଲ ପ୍ଲାଟଫର୍ମରେ ଆୟୋଜିତ ହୋଇଥିଲା । ଲକଡାଉନ ପରେ ଏହି ବୈଠକଗୁଡିକ ପାଇଁ ହାଇବ୍ରିଡ ଆଭିମୁଖ୍ୟ ଗ୍ରହଣ କରାଯାଇଥିଲା, ଯେଉଁଥିରେ ମାସର ଗୋଟିଏ ବୈଠକ ଭର୍ଚୁଆଲ ମାଧ୍ୟମରେ ହେଉଥିବା ବେଳେ ଦ୍ୱିତୀୟ ବୈଠକ ସଦସ୍ୟମାନଙ୍କ ବ୍ୟକ୍ତିଗତ ଉପସ୍ଥିତିରେ ଅନୁଷ୍ଠିତ ହେଉଛି ।
SR/BS
(Visitor Counter : 81
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାମ ନବମୀ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ମର୍ଯ୍ୟାଦା ପାଳନ କରିବା ସହିତ କରୋନାରୁ ରକ୍ଷା ପାଇବା ପାଇଁ ସମସ୍ତ ପ୍ରକାରର ପ୍ରତିଷେଧକ ବ୍ୟବସ୍ଥା ଅନୁସରଣ କରିବାକୁ ନିବେଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାମ ନବମୀ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇବା ସହିତ ଭଗବାନ ରାମଙ୍କ କୃପା ଦ୍ଵାରା ସମସ୍ତେ ଆଶୀର୍ବାଦ ପ୍ରାପ୍ତ କରନ୍ତୁ ବୋଲି କାମନା କରିଛନ୍ତି ।
ଶ୍ରୀ ମୋଦୀ ଟ୍ଵିଟ୍ କରି କହିଛନ୍ତି ଯେ, ମର୍ଯ୍ୟାଦା ପୁରୁଷୋତ୍ତମ ଶ୍ରୀ ରାମଙ୍କ ବାଣୀ ଅନୁଯାୟୀ ଆମେ ସମସ୍ତେ ଶିଷ୍ଟାଚାରକୁ ବଜାୟ ରଖିବା ଏବଂ କରୋନାରୁ ରକ୍ଷା ପାଇବା ପାଇଁ ସମସ୍ତ ପ୍ରତିଷେଧକ ବ୍ୟବସ୍ଥା ପାଳନ କରିବା ଆବଶ୍ୟକ । ‘ଦବାଇ ଭୀ କଡାଇ ଭୀ’ କଥା ସମସ୍ତଙ୍କୁ ସେ ସ୍ମରଣ କରାଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା ହିତାଧିକାରୀଙ୍କ ସହ ଅଗଷ୍ଟ ୩ରେ ଗୁଜୁରାଟରେ ଆଲୋଚନା କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଗଷ୍ଟ ୩, ୨୦୨୧ ମଧ୍ୟାହ୍ନ ୧୨.୩୦ରେ ଭିଡିଓ କନଫରେନ୍ସିଂ ମାଧ୍ୟମରେ ଗୁଜୁରାଟରେ ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା ହିତାଧିକାରୀଙ୍କ ସହ ଆଲୋଚନା କରିବେ ।
ଏହି ଯୋଜନା ସମ୍ପର୍କରେ ଅଧିକ ସଚେତନତା ସୃଷ୍ଟି ପାଇଁ ରାଜ୍ୟରେ ଜନ ଭାଗିଦାରୀ କାର୍ଯ୍ୟକ୍ରମ ଆରମ୍ଭ ହେଉଛି ।
ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା  ସମ୍ପର୍କରେ
ପିଏମଜିକେଏଓ୍ୱାଇ ଏକ ଖାଦ୍ୟ ସୁରକ୍ଷା କଲ୍ୟାଣ ଯୋଜନା । ପ୍ରଧାନମନ୍ତ୍ରୀଙ୍କ ଦ୍ୱାରା ଏହାର ପରିକଳ୍ପନା କୋଭିଡ- ୧୯ର ଆର୍ଥିକ ପ୍ରଭାବ କମାଇବା ଓ ସହାୟତା ପ୍ରଦାନ ପାଇଁ ହୋଇଥିଲା । ରାଷ୍ଟ୍ରୀୟ ଖାଦ୍ୟ ସୁରକ୍ଷା ଅଧିନିୟମ ଅନ୍ତର୍ଗତ ସାମିଲ ସମସ୍ତ ହିତାଧିକାରୀଙ୍କୁ ଜଣ ପିଛା ଅତିରିକ୍ତ ୫ କିଲୋଗ୍ରାମ ଖାଦ୍ୟଶସ୍ୟ ପ୍ରଦାନ କରାଯାଏ ।
ଏହି ଅବସରରେ ଗୁଜୁରାଟ ମୁଖ୍ୟମନ୍ତ୍ରୀ ଓ ଉପମୁଖ୍ୟମନ୍ତ୍ରୀ ମଧ୍ୟ ଉପସ୍ଥିତ ରହିବେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗଣେଶ ଚତୁର୍ଥୀରେ ସମସ୍ତଙ୍କୁ ଶୁଭକାମନା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଣେଶ ଚତୁର୍ଥୀର ଶୁଭ ଅବସରରେ ସମସ୍ତଙ୍କୁ ଶୁଭକାମନା ଜଣାଇଛନ୍ତି । ଏହି ଉତ୍ସବ ସମସ୍ତଙ୍କ ଜୀବନରେ ସୌଭାଗ୍ୟ, ସଫଳତା ଓ ସମୃଦ୍ଧି ଆଣିଦେଉ ବୋଲି ପ୍ରଧାନମନ୍ତ୍ରୀ କାମନା କରିଛନ୍ତି ।
ପ୍ରଧାନମନ୍ତ୍ରୀ ‘ଏକ୍ସ’ରେ ଉଲ୍ଲେଖ କରିଛନ୍ତି :
‘‘ଦେଶସାରା ମୋ ପରିବାରଜନଙ୍କୁ ଗଣେଶ ଚତୁର୍ଥୀର ମଙ୍ଗଳକାମନା । ବିଘ୍ନବିନାଶନ-ବିନାୟକଙ୍କ ଉପାସନା ସହ ଜଡ଼ିତ ଏହି ପାର୍ବଣ ଉତ୍ସବ ଆପଣଙ୍କ ସମସ୍ତଙ୍କ ଜୀବନରେ ସୌଭାଗ୍ୟ, ସଫଳତା ଓ ସମ୍ପୂର୍ଣ୍ଣତା ଭରିଦେଉ । ଗଣପତି ବପ୍ପା ମୋରେୟା!’’
‘‘ସର୍ବ ଦେଶବାସୀୟାଂନା ଗଣେଶ ଚତୁର୍ଥୀଚ୍ୟା ହାର୍ଦ୍ଦିକ ଶୁଭେଚ୍ଛା । ଗଣପତି ବପ୍ପା ମୋରେୟା!’’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ରୋଇଂ ମେନ୍ସ କ୍ୱାଡ୍ରପଲ ସ୍କଲ୍ସରେ ବ୍ରୋଞ୍ଜ ଜିତିଥିବା ଭାରତୀୟ ଦଳ ପାଇଁ ଖୁସି ମନାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସୀୟ କ୍ରୀଡ଼ା ୨୦୨୨ରେ ବ୍ରୋଞ୍ଜ ପଦକ ଜିତିଥିôବା ସନାତନ ସିଂ, ପରମିନ୍ଦର ସିଂ, ସୁଖମୀତ ଏବଂ ଜକାର ଖାନଙ୍କ ରୋଇଂ ପୁରୁଷ କ୍ୱାଡ୍ରପଲ ସ୍କଲ୍ସ ଟିମକୁ ଅଭିନନ୍ଦନ ଜଣାଇଛନ୍ତି । ଏସୀୟ କ୍ରୀଡ଼ାର ଏହି ସଂସ୍କରଣରେ ରୋଇଂରେ ଭାରତ ପାଇଁ ଏହା ୫ମ ପଦକ ।
ସେମାନଙ୍କ ଶକ୍ତି ଏବଂ ନିଷ୍ଠାର ପ୍ରଶଂସା କରି ପ୍ରଧାନମନ୍ତ୍ରୀ କହିଛନ୍ତି ଯେ, ସେମାନଙ୍କ ସଫଳତା ଦେଶକୁ ଗର୍ବିତ କରିଛି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆରମ୍ଭରୁ ହିଁ ମହିଳା ନେତୃତ୍ୱାଧୀନ ବିକାଶ ଆମର ସର୍ବୋଚ୍ଚ ପ୍ରାଥମିକତା ଅଟେ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଗତ ୮ ବର୍ଷ ମଧ୍ୟରେ ସରକାର ମହିଳାଙ୍କ ସଶକ୍ତିକରଣରେ କୌଣସି ଢିଲା ଦେଇ ନାହାନ୍ତି । ଶ୍ରୀ ମୋଦୀ ଏହା ମଧ୍ୟ କହିଛନ୍ତି ଯେ ମହିଳା ନେତୃତ୍ୱାଧୀନ ବିକାଶର ପରିଣାମ ସ୍ୱରୂପ ଆମର କୋଟି କୋଟି ମା, ଭଉଣୀ ଏବଂ ଝିଅଙ୍କ ଜୀବନ ସହଜ ହୋଇଛି ଏବଂ ସେମାନେ ଦେଶର ପ୍ରଗତିରେ ବହୁତ ଅବଦାନ ରଖୁଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଗତ ୮ ବର୍ଷ ମଧ୍ୟରେ ମହିଳା ଶକ୍ତି ସଶକ୍ତିକରଣରେ ସରକାର କୌଣସି ଢିଲା ଦେଇ ନାହାନ୍ତି । ଆରମ୍ଭରୁ ମହିଳା ନେତୃତ୍ୱାଧୀନ ବିକାଶକୁ ପ୍ରାଥମିକତା ଦିଆଯାଇଛି । ଫଳସ୍ୱରୂପ ଆମର କୋଟି କୋଟି ମା, ଭଉଣୀ ଏବଂ ଝିଅଙ୍କ ଜୀବନ ସହଜ ହୋଇଛି ଏବଂ ସେମାନେ ଦେଶର ଉନ୍ନତିରେ ଅତୁଳନୀୟ ସହଯୋଗ କରୁଛନ୍ତି ।”
HS
(
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
ଉତକେଲା ବିମାନବନ୍ଦର ଏବଂ ଉତକେଲା ଓ ଭୁବନେଶ୍ୱର ମଧ୍ୟରେ ସିଧାସଳଖ ବିମାନ ସେବାର ଉଦଘାଟନ କରିଛନ୍ତି ଶ୍ରୀ ଜ୍ୟୋତିରାଦିତ୍ୟ ଏମ୍ ସିନ୍ଧିଆ
ଉଡାନ ଯୋଜନାରେ ଏହାକୁ ଆଞ୍ଚଳିକ ବିମାନବନ୍ଦର ଭାବରେ ବିକଶିତ କରାଯାଇଛି
ବେସାମରିକ ବିମାନ ଚଳାଚଳ ମନ୍ତ୍ରୀ ଶ୍ରୀ ଜ୍ୟୋତିରାଦିତ୍ୟ ଏମ୍ ସିନ୍ଧିଆ ଏବଂ ବେସାମରିକ ବିମାନ ଚଳାଚଳ ରାଷ୍ଟ୍ରମନ୍ତ୍ରୀ ଜେନେରାଲ ବିଜୟ କୁମାର ସିଂହ  ଆଜି ଉତକେଲା ବିମାନବନ୍ଦର ଏବଂ ଉତକେଲା ଓ ଭୁବନେଶ୍ୱର ମଧ୍ୟରେ ସିଧାସଳଖ ବିମାନ ଚଳାଚଳକୁ ଉଦଘାଟନ କରିଛନ୍ତି। ଭିଡିଓ କନଫରେନ୍ସିଂ ଜରିଆରେ ଏହି କାର୍ଯ୍ୟକ୍ରମ ଅନୁଷ୍ଠିତ ହୋଇଥିଲା।
ଉତକେଲା ବିମାନବନ୍ଦର ଓଡ଼ିଶା ସରକାରଙ୍କ ମାଲିକାନାରେ ରହିଛି। ଭାରତ ସରକାରଙ୍କ ବେସାମରିକ ବିମାନ ଚଳାଚଳ ମନ୍ତ୍ରଣାଳୟର ଉଡାନ ଯୋଜନାରେ ୩୧.୦୭ କୋଟି ଟଙ୍କା ବ୍ୟୟରେ ଏହାକୁ ଏକ ଆଞ୍ଚଳିକ ବିମାନବନ୍ଦର ଭାବରେ ବିକଶିତ କରାଯାଇଛି | ଉତକେଲା ବିମାନବନ୍ଦରର ରନଓ୍ବେର ଦୈର୍ଘ୍ୟ ୯୧୭ ମିଟର  ସହିତ ପ୍ରସ୍ଥ ୩୦ ମିଟର ରହିଛି । ଉତକେଲା ବିମାନବନ୍ଦରକୁ ମିଶାଇ ଓଡ଼ିଶାରେ ଏବେ ୫ଟି ବିମାନବନ୍ଦର ହେବ।
ନବନିର୍ମିତ ଉତକେଲା-ଭୁବନେଶ୍ୱର-ଉତକେଲା ବିମାନ ମାର୍ଗ ଆଞ୍ଚଳିକ ବିମାନ ଯୋଗାଯୋଗ ବୃଦ୍ଧି କରିବା ସହ ଏହି ଅଞ୍ଚଳର ଅର୍ଥନୈତିକ ବିକାଶରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିବ। ଇଣ୍ଡିଆ ୱାନ୍ ଅଗଷ୍ଟ ୩୧ ତାରିଖରୁ ଏହି ରୁଟ୍ ରେ ବିମାନ ଚଳାଚଳ ଆରମ୍ଭ କରିଛି। ଉଡାନ ଯୋଜନାରେ ମଞ୍ଜୁର ହୋଇଥିବା ୯ ସିଟ୍ ବିଶିଷ୍ଟ ସେସନା ସି-୨୦୮ ବିମାନକୁ ଅପରେଟର ବ୍ୟବହାର କରିବେ। ଏହି ବିମାନ ନିମ୍ନଲିଖିତ କାର୍ଯ୍ୟସୂଚୀ ଅନୁଯାୟୀ ଚଳାଚଳ କରିବ:
ଉଦଘାଟନୀ ଭାଷଣରେ ଶ୍ରୀ ଜ୍ୟୋତିରାଦିତ୍ୟ ଏମ୍ ସିନ୍ଧିଆ କହିଥିଲେ ଯେ ଉତକେଲା ଭୁବନେଶ୍ୱର ବିମାନ ଯୋଗାଯୋଗ ସଡ଼କ ପଥରେ ଯାତ୍ରା କରିବାକୁ ଲାଗୁଥିବା ସମୟକୁ ପ୍ରାୟ ୮ ଘଣ୍ଟା ହ୍ରାସ କରିବ। ଏବେ ଉତକେଲା-ଭୁବନେଶ୍ୱର ବିମାନରେ ଏହି ଦୂରତା ୧ ଘଣ୍ଟା ୨୦ ମିନିଟରେ ଅତିକ୍ରମ କରାଯାଇପାରିବ । ଅର୍ଥନୈତିକ କାର୍ଯ୍ୟକଳାପ ଆସିବା ସହ ବିଭିନ୍ନ ନିଯୁକ୍ତି ସୁଯୋଗ ସୃଷ୍ଟି ହେଉଥିବାରୁ କଳାହାଣ୍ଡି ଅଞ୍ଚଳ ପାଇଁ ଏହା ଏକ ନୂଆ ଆରମ୍ଭ ହେବ ବୋଲି ମନ୍ତ୍ରୀ କହିଛନ୍ତି। ଶ୍ରୀ ସିନ୍ଧିଆ ଆହୁରି ମଧ୍ୟ କହିଛନ୍ତି ଯେ ରାଜ୍ୟରେ ବେସାମରିକ ବିମାନ ଚଳାଚଳ ଭିତ୍ତିଭୂମିର ବିକାଶ ପାଇଁ କେନ୍ଦ୍ର ସରକାର ଓଡ଼ିଶା ସରକାରଙ୍କ ସହଯୋଗରେ କାର୍ଯ୍ୟ କରୁଛନ୍ତି।
କେନ୍ଦ୍ର ସଡ଼କ ପରିବହନ ଓ ରାଜପଥ ଏବଂ ବେସାମରିକ ବିମାନ ଚଳାଚଳ ରାଷ୍ଟ୍ରମନ୍ତ୍ରୀ ଜେନେରାଲ ଡକ୍ଟର ଭିକେ ସିଂହ  କହିଛନ୍ତି ଯେ କେନ୍ଦ୍ର ସରକାର ଉତକେଲା ବିମାନବନ୍ଦରର ପୁନଃନିର୍ମାଣ ରେ ପ୍ରାୟ ୩୧ କୋଟି ଟଙ୍କା ଖର୍ଚ୍ଚ କରିଛନ୍ତି। ଏବେ କଳାହାଣ୍ଡିକୁ ଭୁବନେଶ୍ୱର ଓ ରାଜ୍ୟର ଅନ୍ୟାନ୍ୟ ସହର ସହ ସଂଯୋଗ କରାଯିବ ଯାହା ଏହି ଅଞ୍ଚଳର ବିକାଶରେ ସହାୟକ ହେବ ବୋଲି ସେ କହିଛନ୍ତି।
ଏହି କାର୍ଯ୍ୟକ୍ରମରେ ରାଜ୍ୟସଭା ସାଂସଦ ସୁଜିତ କୁମାର, ଲୋକସଭା ସାଂସଦ ବସନ୍ତ କୁମାର ପଣ୍ଡା, ଓଡ଼ିଶା ସରକାରଙ୍କ ଜଳସମ୍ପଦ ଓ ବାଣିଜ୍ୟ ଓ ପରିବହନ ମନ୍ତ୍ରୀ ଟୁକୁନି ସାହୁ ପ୍ରମୁଖ ଉପସ୍ଥିତ ଥିଲେ। ବେସାମରିକ ବିମାନ ଚଳାଚଳ ମନ୍ତ୍ରଣାଳୟର ସଚିବ ରାଜୀବ ବଂଶଲ, ଓଡ଼ିଶା ସରକାରଙ୍କ ପ୍ରମୁଖ ଶାସନ ସଚିବ ଉଷା ପାଢ଼ୀ ଏବଂ ଇଣ୍ଡିଆ ୱାନର ସିଇଓ ଅରୁଣ କୁମାର ସିଂହ ପ୍ରମୁଖ ଉପସ୍ଥିତ ଥିଲେ।
HS
(Visitor Counter : 93
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଛଠ ପର୍ବ ଅବସରରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଛଠ ପର୍ବ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ସୂର୍ଯ୍ୟୋପାସନାର ମହାପର୍ବ ଛଠ ଅବସରରେ ଆପଣମାନଙ୍କୁ ଶୁଭେଚ୍ଛା ଜଣାଉଛି । ଛଠ ମାତା ସମସ୍ତଙ୍କୁ ଉତ୍ତମ ସ୍ୱାସ୍ଥ୍ୟ ଓ ସୁଖ-ସୌଭାଗ୍ୟ ପ୍ରଦାନ କରନ୍ତୁ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀମତୀ ମୁକ୍ତା ତିଲକଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୁନେର ପୂର୍ବତନ ମେୟର ତଥା ମହାରାଷ୍ଟ୍ରର ବିଧାୟକ ଶ୍ରୀମତୀ ମୁକ୍ତା ତିଲକଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଶ୍ରୀମତୀ ମୁକ୍ତା ତିଲକ ପ୍ରତିବଦ୍ଧତାର ସହ ସମାଜସେବା କରୁଥିଲେ । ଲୋକଙ୍କ ସମସ୍ୟା ଉତଥାପନ କରି ସେ ନିଜ ପରିଚୟ ସୃଷ୍ଟି କରିଥିଲେ । ପୁନେ ମେୟର ଭାବେ ତାଙ୍କ କାର୍ଯ୍ୟକାଳ ଉଲ୍ଲେଖନୀୟ ଥିଲା । ବିଜେପି ପ୍ରତି ତାଙ୍କ ପ୍ରତିବଦ୍ଧତାକୁ କାର୍ଯ୍ୟକର୍ତ୍ତାମାନେ ସଦା ସ୍ମରଣ ରଖିବେ । ତାଙ୍କ ମୃତ୍ୟୁରେ ଦୁଃଖିତ । ତାଙ୍କ ପରିବାର ଓ ସମର୍ଥକମାନଙ୍କୁ ସମବେଦନା । ଓମ ଶାନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଅଟଳ ବିହାରୀ ବାଜପେୟୀଙ୍କୁ ପୁଣ୍ୟତିଥିରେ ଶ୍ରଦ୍ଧାଞ୍ଜଳି ଦେଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ୧୪୦ କୋଟି ଲୋକଙ୍କ ସହ ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀଙ୍କୁ ଶ୍ରଦ୍ଧାଞ୍ଜଳି ଦେଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
‘ମୁଁ ଭାରତର ୧୪୦ କୋଟି ଲୋକଙ୍କ ସହ ମିଶି ମହାନ୍ ଅଟଳ ଜୀଙ୍କୁ ତାଙ୍କ ପୁଣ୍ୟତିଥିରେ ଶ୍ରଦ୍ଧାଞ୍ଜଳି ଦେଉଛି । ତାଙ୍କ ନେତୃତ୍ୱରେ ଭାରତ ବେଶ୍ ଉପକୃତ ହୋଇଥିଲା । ଆମ ଦେଶର ବିକାଶ ଏବଂ ଅନେକ କ୍ଷେତ୍ରରେ ଦେଶକୁ ଏକବିଂଶ ଶତାବ୍ଦୀକୁ ନେବାରେ ସେ ଗୁରୁତ୍ୱପୂର୍ଣ୍ଣ ଭୂମିକା ନିଭାଇଥିଲେ’ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡଃ ମନମୋହନ ସିଂହ ଜୀଙ୍କ ଦ୍ରୁତ ଆରୋଗ୍ୟ କାମନା କଲେ ପ୍ରଧାନମନ୍ତ୍ରୀ
ଡଃ ମନମୋହନ ସିଂହ ଜୀଙ୍କ ଉତ୍ତମ ସ୍ୱାସ୍ଥ୍ୟ ଓ ଦ୍ରୁତ ଆରୋଗ୍ୟ କାମନା କରିଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଡଃ ମନମୋହନ ସିଂହ ଜୀଙ୍କ ଉତ୍ତମ ସ୍ୱାସ୍ଥ୍ୟ ଓ ଦ୍ରୁତ ଆରୋଗ୍ୟ କାମନା କରୁଛି ।”
SR
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଗତ ୯ ବର୍ଷ ଭବିଷ୍ୟନ୍ମୁଖୀ ସଂସ୍କାରର ସାକ୍ଷୀ ରହିଛି, ଯାହାଦ୍ୱାରା ବ୍ୟବସାୟ ଅନୁକୂଳ ପରିବେଶ ଗଢି ଉଠିଛି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଭିନ୍ନ ସଂସ୍କାରମୂଳକ କାର୍ଯ୍ୟକ୍ରମ ସମ୍ପର୍କରେ ଆଲେଖ୍ୟ, ଗ୍ରାଫିକ୍ସ, ଭିଡିଓ ଓ ସୂଚନା ଶେୟାର କରିଛନ୍ତି ଯାହା କେବଳ ବ୍ୟବସାୟ ଅନୁକୂଳ ପରିବେଶକୁ ସମୃଦ୍ଧ କରିନାହିଁ ବରଂ ଯୁବପୀଢିଙ୍କ ମଧ୍ୟରେ ଉଦ୍ୟୋଗୀ ଭାବନାକୁ ପ୍ରୋତ୍ସାହିତ କରିଛି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଗତ ୯ ବର୍ଷ ଭବିଷ୍ୟନ୍ମୁଖୀ ସଂସ୍କାରର ସାକ୍ଷୀ ରହିଛି, ଯାହାଦ୍ୱାରା କେବଳ ବ୍ୟବସାୟ ଅନୁକୂଳ ପରିବେଶ ସମୃଦ୍ଧ ହୋଇନାହିଁ ବରଂ ଯୁବପୀଢିଙ୍କ ମଧ୍ୟରେ ଉଦ୍ୟୋଗୀ ଭାବନାକୁ ପ୍ରୋତ୍ସାହନ ମିଳିଛି । ବିକାଶ ଓ ନବସୃଜନକୁ ପ୍ରୋତ୍ସାହିତ କରିବାକୁ ଆମେ ଏହି ଦିଗରେ କାମ କରିଚାଲିବୁ ।
#9YearsOfEaseOfBusiness”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏସିଆନ ଗେମ୍ସ ୨୦୨୨ରେ ୫୦ ମିଟର ରାଇଫଲ ୩ପିରେ ପୁରୁଷ ଟିମ ଦ୍ୱାରା ସ୍ୱର୍ଣ୍ଣ ପଦକ ବିଜୟ ପାଇଁ ଖୁସି ବ୍ୟକ୍ତ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହାଙ୍ଗଝୋଉରେ ଏସିଆନ ଗେମ୍ସ ୨୦୨୨ରେ ପୁରୁଷ ୫୦ ମିଟର ରାଇଫଲ ୩ପିଏସ ଟିମ ଇଭେଂଟରେ ବିଶ୍ୱ ରେକର୍ଡ ସ୍ଥାପନ ଏବଂ ସ୍ୱର୍ଣ୍ଣ ପଦକ ବିଜୟ ନିମନ୍ତେ ସ୍ୱପ୍ନିଳ କୁସାଲେ, ଐଶ୍ୱର୍ଯ୍ୟ ପ୍ରତାପ ସିଂହ ତୋମର ଏବଂ ଅଖିଳ ଶିଓରାନଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ‘ଏକ୍ସ’ରେ ନିଜର ଏକ ପୋଷ୍ଟରେ ଲେଖିଛନ୍ତି;
‘‘ଏକ ଚମକ୍ରାର ବିଜୟ, ପ୍ରତିଷ୍ଠିତ ସ୍ୱର୍ଣ୍ଣ ଏବଂ ଏକ ବିଶ୍ୱ ରେକର୍ଡ! ଏସିଆନ ଗେମ୍ସରେ ପୁରୁଷ ୫୦ ମିଟର ରାଇଫଲ ୩ପି ଟିମ ଇଭେଂଟରେ ବିଜୟ ପାଇଁ ସ୍ୱପ୍ନିଳ କୁସାଲେ, ଐଶ୍ୱର୍ଯ୍ୟ ପ୍ରତାପ ସିଂହ ତୋମର ଏବଂ ଅଖିଳ ଶିଓରାନଙ୍କୁ ଶୁଭେଚ୍ଛା । ସେମାନେ ଅସାଧାରଣ ଦୃଢ଼ ସଂକଳ୍ପ ଏବଂ ଟିମୱର୍କ ପ୍ରଦର୍ଶନ କରିଛନ୍ତି ।’’
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
କୋଭିଡ-19 ପରିଚାଳନା ତଥା ଲକଡାଉନ କାର୍ଯ୍ୟକାରିତାକୁ ନେଇ ସରକାରଙ୍କ କେତେକ ନିଷ୍ପତ୍ତି ସମ୍ପର୍କରେ ଗଣମାଧ୍ୟମରେ ପ୍ରକାଶିତ ହୋଇଛି ।
ଲକଡାଉନର ଅବଧିକୁ ସଫଳତାର ସହିତ ପରିଚାଳନା କରାଯିବା ସହ ଦେଶର ସ୍ୱାସ୍ଥ୍ୟ ଭିତ୍ତିଭୂମିକୁ ସୁଦୃଢ କରାଯାଇଛି । ଏପର୍ଯ୍ୟନ୍ତ 45,299 ଜଣ ଆରୋଗ୍ୟ ଲାଭ କରିଛନ୍ତି ଯାହାକି ଶତକଡା 40.32 ପ୍ରତିଶତ । ଆଜିସୁଦ୍ଧା 26,15,920 ନମୁନା ପରୀକ୍ଷା କରାଯାଇଥିବା ବେଳେ କେବଳ ଗତ 24 ଘଣ୍ଟା ମଧ୍ୟରେ 555 ପରୀକ୍ଷାଗାରରେ 1,03,532 ନମୁନା ପରୀକ୍ଷା କରାଯାଇଛି । ଭାରତୀୟ ଭେଷଜ ଗବେଷଣା ପରିଷଦ, ନୂଆଦିଲ୍ଲୀ କେନ୍ଦ୍ର ସ୍ୱାସ୍ଥ୍ୟ ପରିବାର ମନ୍ତ୍ରଣାଳୟର ରୋଗ ନିୟନ୍ତ୍ରଣ ବିଭାଗ ଏବଂ ରାଜ୍ୟ ସରକାରଙ୍କ ସ୍ୱାସ୍ଥ୍ୟ ବିଭାଗ ସହ ମିଶି ଦେଶରେ ଗୋଷ୍ଠୀଭିତ୍ତିକ ସାର୍ସ କୋଭିଡ-2ର ସର୍ଭେ ଆକଳନ କରୁଛି ।
କେନ୍ଦ୍ର ଓ ରାଜ୍ୟ ସରକାରଙ୍କ ମିଳିତ ପ୍ରଚେଷ୍ଟାରେ 3,027ଟି ଉତ୍ସର୍ଗୀକୃତ କୋଭିଡ ହସ୍ପିଟାଲ ଏବଂ କୋଭିଡ ସ୍ୱାସ୍ଥ୍ୟ କେନ୍ଦ୍ର ଚିହ୍ନଟ କରାଯାଇଛି । 2.81 ଲକ୍ଷ ଏକାନ୍ତବାସ ଅତିରିକ୍ତ ଶଯ୍ୟା, 31,250 ଆଇସିୟୁ ଏବଂ 1,09,888 ଅମ୍ଳଜାନ ଯୋଗାଣକାରୀ ଶଯ୍ୟା ଉତ୍ସର୍ଗୀକୃତ କୋଭିଡ ହସ୍ପିଟାଲଗୁଡିକରେ ବ୍ୟବସ୍ଥା କରାଯାଇଛି । ଏଥିସହ ଭାରତ ସରକାର 65 ଲକ୍ଷ ବ୍ୟକ୍ତିଗତ ସୁରକ୍ଷା ଉପକରଣ ଏବଂ 101.07 ଲକ୍ଷ ଏନ-95 ମାସ୍କ ରାଜ୍ୟଗୁଡିକୁ ଯୋଗାଇଦେଇଛନ୍ତି । ଦେଶରେ ଦିନକୁ ପାଖାପାଖି 3 ଲକ୍ଷ ଲେଖାଏଁ ବ୍ୟକ୍ତିଗତ ସୁରକ୍ଷା ଉପକରଣ ଏବଂ ଏନ-95 ମାସ୍କ ତିଆରି ହେଉଛି, ଯାହାକି ଆଗରୁ ହେଉନଥିଲା ।
କୋଭିଡ-19ର ମୁକାବିଲା ପାଇଁ ସରକାର ପ୍ରତ୍ୟେକ ସ୍ତରରେ ସଂକ୍ରାମକ ରୋଗ ତତ୍ଵବିତମାନଙ୍କ ସହ ଆଲୋଚନା କରୁଛନ୍ତି । ଭାରତୀୟ ଭେଷଜ ପରିଷଦ  ଦ୍ଵାରା ଗଠିତ କୋଭିଡ-19 ଜାତୀୟ ଟାସ୍କ ଫୋର୍ସ ଗତ ମାର୍ଚ୍ଚ ମାସ ମଧ୍ୟଭାଗରୁ ଏପର୍ଯ୍ୟନ୍ତ 20ଟି ବୈଠକ କରି ଏହି ବୈଶ୍ଵିକ ମହାମାରୀ ରୋକିବା ଦିଗରେ ଆବଶ୍ୟକ ବୈଷୟିକ ଓ ବୈଜ୍ଞାନିକ ପରାମର୍ଶ ମାନ ଦେଉଛନ୍ତି ।
ଜବାହର ଲାଲ ନେହରୁ ଅଗ୍ରଣୀ ବିଜ୍ଞାନ ଗବେଷଣା କେନ୍ଦ୍ର ଭାରତ ସରକାରଙ୍କ ବିଜ୍ଞାନ ଓ ବୈଷୟିକ ଜ୍ଞାନ ପ୍ରତିଷ୍ଠାନ ଓ ବେଙ୍ଗାଲୁରୁର ଭାରତୀୟ ବିଜ୍ଞାନ ପ୍ରତିଷ୍ଠାନ ସହ ମିଶି ଏହି ରୋଗର ବିଭିନ୍ନ ପ୍ରତିଷେଧକ ସମ୍ପର୍କରେ ପରାମର୍ଶମାନ ଦେଉଛନ୍ତି । କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡଃ ହର୍ଷ ବର୍ଦ୍ଧନଙ୍କ ଅଧ୍ୟକ୍ଷତାରେ ଗଠିତ କମିଟି ଆହୋରାତ୍ର କାର୍ଯ୍ୟକରି ନୂତନ ନମୁନା ପରୀକ୍ଷଣ କିଟ୍ସ, ଶ୍ଵାସକ୍ରିୟା ଯନ୍ତ୍ରପାତି ଓ ବ୍ୟକ୍ତିଗତ ସୁରକ୍ଷା ଯନ୍ତ୍ରପାତି ସମ୍ପର୍କରେ ଉଦ୍ଭାବନ ନେଇ ପ୍ରୟାସ କରୁଛନ୍ତି । ଭାରତୀୟ ବିଜ୍ଞାନ ଓ ବୈଷୟିକ ଜ୍ଞାନ ମନ୍ତ୍ରନାଳୟ ଏବଂ ଏହାର ଆନୁଷଙ୍ଗିକ ବିଭାଗମାନ ମିଶି କୋଭିଡ-19 ଗବେଷଣା, ରୋଗ ନିରୂପଣ, ଭାକ୍ସିନ, ଆଧୁନିକ ଥେରାପି ଇତ୍ୟାଦି ନେଇ ଗବେଷଣା ଜାରି ରଖିଛନ୍ତି ।
ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା ଏବଂ ଆତ୍ମନିର୍ଭର ଭାରତ ଅଭିଯାନ ଭଳି ବିଭିନ୍ନ ନୀତି ଘୋଷଣା ଯୋଗୁଁ ପ୍ରବାସୀ ଶ୍ରମିକ, ବୁଲା ବିକାଳି, ପ୍ରବାସୀ ସହରାଞ୍ଚଳ ଗରିବ, ଖୁଚୁରା ବ୍ୟବସାୟୀ, କ୍ଷୁଦ୍ର ଓ ନାମମାତ୍ର ଚାଷୀଙ୍କ ଦୁଖ କଷ୍ଟ ଅନେକ ପରିମାଣରେ ଲାଘବ କରାଯାଇପାରିଛି । କେନ୍ଦ୍ର ସରକାର ପ୍ରବାସୀ ଶ୍ରମିକ ଓ ସହରାଞ୍ଚଳର ଗରିବ ବ୍ୟକ୍ତିବିଶେଷଙ୍କ ପାଇଁ କମ ଭଡାରେ ରହିବା ପାଇଁ ଯୋଜନା ଘୋଷଣା କରିଛନ୍ତି । କମ ଭଡାଯୁକ୍ତ ଘର ପ୍ରବାସୀ ଶ୍ରମିକ, ସହରାଞ୍ଚଳ ଗରିବ ଏବଂ ଛାତ୍ରଛାତ୍ରୀଙ୍କୁ ଉନ୍ନତ ଜୀବନମାନ ଓ ସାମାଜିକ ସୁରକ୍ଷା ପ୍ରଦାନ କରିପାରିବ । ସରକାରୀ ଓ ଘରୋଇ ଭାଗିଦାରୀତାରେ ଭଡାଘର ଓ କେନ୍ଦ୍ର ଓ ରାଜ୍ୟ ସରକାରଙ୍କ ମିଳିତ ଉଦ୍ୟମରେ ଏହା କରାଯାଇପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହିମାଚଳ ପ୍ରଦେଶର କିନ୍ନୌର ଦୁର୍ଘଟଣା ଜନିତ ମୃତ୍ୟୁ ନେଇ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ରିଲିଫ ପାଣ୍ଠିରୁ ଅନୁକମ୍ପା ରାଶି ଘୋଷଣା
ହିମାଚଳ ପ୍ରଦେଶର କିନ୍ନୌର ଦୁର୍ଘଟଣା ଜନିତ ମୃତ୍ୟୁ ନେଇ ପ୍ରଧାନମନ୍ତ୍ରୀ ଗଭୀର ଶୋକ ବ୍ୟକ୍ତ କରିଛନ୍ତି । ପ୍ରତ୍ୟେକ ମୃତକଙ୍କ ନିକଟ ସମ୍ପର୍କୀୟଙ୍କୁ 2 ଲକ୍ଷ ଟଙ୍କା ଏବଂ ଆହତଙ୍କୁ 50 ହଜାର ଟଙ୍କାର ଅନୁକମ୍ପା ରାଶି ପ୍ରଦାନ କରାଯିବା ନେଇ ମଧ୍ୟ ପ୍ରଧାନମନ୍ତ୍ରୀ ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ତରଫରୁ ଏକାଧିକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି ଯେ;
“ହିମାଚଳ ପ୍ରଦେଶର କିନ୍ନୌର ଭୂ-ସ୍ଖଳନ ଦୁର୍ଘଟଣା ଅତ୍ୟନ୍ତ ଦୁଃଖଦାୟକ । ଏଥିରେ ମୃତ୍ୟୁବରଣ କରିଥିବା ବ୍ୟକ୍ତିମାନଙ୍କ ପ୍ରିୟଜନଙ୍କୁ ମୋର ସମବେଦନା । ଦୁର୍ଘଟଣାରେ ଆହତ ହୋଇଥିବା ବ୍ୟକ୍ତିଙ୍କ ପାଇଁ ଚିକିତ୍ସାର ସମସ୍ତ ବ୍ୟବସ୍ଥା କରାଯାଉଛି । ମୁଁ ସେମାନଙ୍କ ଆଶୁ ଆରୋଗ୍ୟ କାମନା କରୁଛି । ପ୍ରଧାନମନ୍ତ୍ରୀ @ନରେନ୍ଦ୍ରମୋଦୀ” ।
ହିମାଚଳ ପ୍ରଦେଶର କିନ୍ନୌର ଦୁର୍ଘଟଣାରେ ମୃତ୍ୟୁବରଣ କରିଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀ ରିଲିଫ ପାଣ୍ଠିରୁ 2 ଲକ୍ଷ ଟଙ୍କାର ଅନୁକମ୍ପା ରାଶି ପ୍ରଦାନ କରାଯିବ । ସେହିଭଳି ସମସ୍ତ ଆହତ ବ୍ୟକ୍ତିଙ୍କୁ ମଧ୍ୟ 50 ହଜାର ଟଙ୍କାର ଅନୁକମ୍ପା ରାଶି ପ୍ରଦାନ କରାଯିବ : ପ୍ରଧାନମନ୍ତ୍ରୀ @ନରେନ୍ଦ୍ରମୋଦୀ” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୃଷକ ଭାଇ ଓ ଭଉଣୀଙ୍କ କଲ୍ୟାଣ ପାଇଁ ଆମେ କୌଣସି ସୁଯୋଗ ଛାଡିବାକୁ ଯାଉନାହୁଁ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କ ସରକାରଙ୍କ ନୀତି ଯୋଗୁଁ ଚିନି ଶିଳ୍ପରେ ଆତ୍ମର୍ନିଭରଶୀଳ ହୋଇଥିବାରୁ ଖୁସି ବ୍ୟକ୍ତ କରିଛନ୍ତି ।
କେନ୍ଦ୍ର କୃଷି ଓ କୃଷକ କଲ୍ୟାଣ ମନ୍ତ୍ରୀ ଶ୍ରୀ ନରେନ୍ଦ୍ର ସିଂ ତୋମରଙ୍କ ଟୁଇଟ୍ ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ମୋର ଇଚ୍ଛା ଯେ କୃଷକ ଭାଇ ଓ ଭଉଣୀଙ୍କ ଜୀବନରେ ଖୁସିର ଏହି ଧାରା ଜାରି ରହୁ । ସେମାନଙ୍କ କଲ୍ୟାଣ ପାଇଁ ଆମେ କୌଣସି ସୁଯୋଗ ଛାଡିବାକୁ ଯାଉନାହୁଁ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବୈଶାଖୀ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ବୈଶାଖୀର ପବିତ୍ର ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ବୈଶାଖୀର ହାର୍ଦ୍ଦିକ ଶୁଭେଚ୍ଛା । ଏହି ଅବସର ସମାଜରେ ଏକତାର ବନ୍ଧନକୁ ମଜବୁତ କରୁ ବୋଲି କାମନା କରୁଛି ।”
SR
(
ରେଳ ମନ୍ତ୍ରଣାଳୟ
କାଶୀ ତାମିଲ ସଙ୍ଗମମ ପାଇଁ ୨୧୬ ଜଣିଆ ପ୍ରତିନିଧିଙ୍କୁ ନେଇ ପ୍ରଥମ ଦଳ ତାମିଲନାଡୁରୁ ଟ୍ରେନରେ ବାରାଣାସୀ ଅଭିମୁଖେ ଯାତ୍ରା ଆରମ୍ଭ କଲେ
ମାସେ ବ୍ୟାପି କାଶୀ ତାମିଲ ସଙ୍ଗମମ ସମୟରେ ତାମିଲନାଡୁରୁ କାଶୀ ପର୍ଯ୍ୟନ୍ତ ୧୩ ଟି ଟ୍ରେନ୍ ଚଳାଚଳ କରିବ
ଏହି ୧୨ ଟି ଟ୍ରେନ୍ ତାମିଲନାଡୁର ୨୫୯୨ ପ୍ରତିନିଧିଙ୍କୁ ନେଇ ଯିବ
ପ୍ରତିନିଧିମାନେ ରମେଶ୍ୱରମ୍, ତିରୁଚିରାପଲ୍ଲୀ, କୋଏମ୍ବାଟୁର, ଚେନ୍ନାଇରୁ ଯାତ୍ରା ଆରମ୍ଭ କରିବେ
ଏହି ଟ୍ରେନ୍ ଗୁଡିକ ଯାତ୍ରାପଥରେ ୨୧ ଟି ଷ୍ଟେସନରେ ଅଟକିବ
ଏକ ମାସ ଧରି ଚାଲୁଥିବା "କାଶୀ ତାମିଲ ସଙ୍ଗମମ” ସମୟରେ ଭାରତୀୟ ରେଳବାଇ ତାମିଲନାଡୁରୁ ଉତ୍ତରପ୍ରଦେଶର କାଶୀ ପର୍ଯ୍ୟନ୍ତ ମୋଟ ୧୩ ଟି ରେଳଗାଡି ଚଳାଇବ । କାଶୀ ତାମିଲ ସଙ୍ଗମମ ପାଇଁ ୨୧୬ ପ୍ରତିନିଧିଙ୍କୁ ନେଇ ପ୍ରଥମ ରେଳଗାଡି ଆଜି ତାମିଲନାଡୁର ରାମେଶ୍ୱରମରୁ ଯାତ୍ରା ଆରମ୍ଭ କରିଛି । ତାମିଲନାଡୁ ଛାଡୁଥିବା ପ୍ରଥମ ଟ୍ରେନରେ ଅଂଶଗ୍ରହଣ ପାଇଁ ରମେଶ୍ୱରମର ପ୍ରାୟ ୩୫ ପ୍ରତିନିଧି, ତିରୁଚିରାପଲ୍ଲୀରୁ ୧୦୩ ଏବଂ ଚେନ୍ନାଇ ଏଗମୋରରୁ ୭୮ ଜଣ ଯିବେ । ତାମିଲନାଡୁର ରାଜ୍ୟପାଳ ଥିରୁ ଆର.ଏନ. ରବି ଆସନ୍ତାକାଲି ରେ ଚେନ୍ନାଇ ଏଗମୋରରେ ପତାକା ଦେଖାଇ ରେଳ ଯାତ୍ରାର ଶୁଭାରମ୍ଭ କରିବେ । ଏହି ଉତ୍ସବରେ ଭାରତ ସରକାରଙ୍କ ସୂଚନା ଓ ପ୍ରସାରଣ, ମତ୍ସ୍ୟ ଓ ପଶୁପାଳନ ରାଷ୍ଟ୍ରମନ୍ତ୍ରୀ ଡକ୍ଟର ଏଲ.ମୁରୁଗନ ଉପସ୍ଥିତ ରହିବେ ।
ଏହି ଟ୍ରେନ୍ ସେବା ତାମିଲନାଡୁର ୨୫୯୨ ପ୍ରତିନିଧିଙ୍କୁ ନେଇ ଯିବ । ପ୍ରତିନିଧିମାନେ ରାମେଶ୍ୱରମ୍, କୋଏମ୍ବାଟୁର ଏବଂ ଚେନ୍ନାଇରୁ ଯାତ୍ରା ଆରମ୍ଭ କରିବେ । ଏହି ଟ୍ରେନ୍ ଗୁଡିକ ୨୧ ଟି ଷ୍ଟେସନରେ ଅଟକି ରହିବ । ପ୍ରତ୍ୟେକ ରେଳ ୨୧୬ ଯାତ୍ରୀଙ୍କୁ ନେଇ ଯିବ ।
କାଶୀ ତାମିଲ ସଙ୍ଗମମ ୨୦୨୨ ହେଉଛି ଆଜାଦି କା ଅମୃତ ମହୋତ୍ସବର ଏକ ଅଂଶ ଭାବରେ ଭାରତ ସରକାରଙ୍କ ଏକ ପଦକ୍ଷେପ । ଏହା "ଏକ ଭାରତ ଶ୍ରେଷ୍ଠ ଭାରତ” ର ଆବେଗର ଉତ୍ସବ ହେବ ଏବଂ ତାମିଲ ଭାଷା ତଥା ସଂସ୍କୃତିର ସୁନ୍ଦରତା ମଧ୍ୟ ପାଳନ କରିବ ।
ଏକ ମାସ ଧରି ଚାଲିବାକୁଥିବା ‘କାଶୀ ତାମିଲ ସଙ୍ଗମମ' କାର୍ଯ୍ୟକ୍ରମ ବାରାଣାସୀରେ ନଭେମ୍ବର ୧୭ ରୁ ଡିସେମ୍ବର ୧୬ ପର୍ଯ୍ୟନ୍ତ ଆୟୋଜିତ ହେବ ଏବଂ କାଶୀ ଏବଂ ତାମିଲନାଡୁ ମଧ୍ୟରେ ଶତାବ୍ଦୀ ପୁରୁଣା ଜ୍ଞାନର ବନ୍ଧନ ଏବଂ ପ୍ରାଚୀନ ସଭ୍ୟତା ସଂଯୋଗକୁ ପୁନଃ ଆବିଷ୍କାର କରିବ ।
ଆଇଆଇଟି ଏବଂ ବିଏଚୟୁ କାର୍ଯ୍ୟକ୍ରମର ଏକ ଅଂଶ ଭାବରେ, ଭାରତୀୟ ସଂସ୍କୃତିର ଦୁଇଟି ପ୍ରାଚୀନ ପ୍ରକାଶନର ବିଭିନ୍ନ ଦିଗ ଉପରେ ବିଶେଷଜ୍ଞ / ବିଦ୍ୱାନଙ୍କ ମଧ୍ୟରେ ଜ୍ଞାନର ଆଦାନପ୍ରଦାନ - ଆଲୋଚନା ଇତ୍ୟାଦି ଅନୁଷ୍ଠିତ ହେବ ଏବଂ ଉଭୟଙ୍କ ମଧ୍ୟରେ ସମ୍ପର୍କ ଏବଂ ଅଂଶୀଦାରିତ ମୂଲ୍ୟବୋଧ ଉପରେ ଧ୍ୟାନ ଦିଆଯିବ । ଏହାର ବ୍ୟାପକ ଉଦ୍ଦେଶ୍ୟ ହେଉଛି ଦୁଇଟି ଜ୍ଞାନ ଏବଂ ସାଂସ୍କୃତିକ ପରମ୍ପରାକୁ ନିକଟତର କରିବା, ଆମର ସହଭାଗୀ ଐତିହ୍ୟର ସୃଷ୍ଟି ଏବଂ ବୁଝାମଣା ଏବଂ ଅଞ୍ଚଳଗୁଡିକ ମଧ୍ୟରେ ଲୋକମାନଙ୍କ ବନ୍ଧନକୁ ସୁଦୃଢ କରିବା ।
ଅଧିକ ବିବରଣୀ ପାଇଁ, ଦୟାକରି ପରିଦର୍ଶନ କରନ୍ତୁ https://kashitamil.iitm.ac.in/
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ-ଶ୍ରୀଲଙ୍କା ଦ୍ଵିପାକ୍ଷିକ ଭର୍ଚୁଆଲ ଶିଖର ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ଉଦଘାଟନୀ ଅଭିଭାଷଣ
ମହାମହିମ ପ୍ରଧାନମନ୍ତ୍ରୀ ମହିନ୍ଦା ରାଜପକ୍ଷ,
ନମସ୍କାର,
ଆୟୁବୋଭାନ,
ୱଣକ୍କମ,
ମହାମାନ୍ୟ,
ମୁଁ ଆପଣଙ୍କୁ ଏହି ଭର୍ଚୁଆଲ ଶିଖର ସମ୍ମିଳନୀକୁ ହାର୍ଦ୍ଦିକ ସ୍ଵାଗତ କରୁଛି । ସବୁବେଳ ପରି ପ୍ରଥମ ସରକାରୀ ଭାରତ ଗସ୍ତରେ ଆପଣଙ୍କୁ ସ୍ଵାଗତ କରି ଆମେ ବହୁତ ଖୁସି ଅନୁଭବ କରିବୁ । ଆପଣଙ୍କୁ ସବୁବେଳେ ନିମନ୍ତ୍ରଣ ରହିବ । ବର୍ତ୍ତମାନର ପରିସ୍ଥିତି ଦୃଷ୍ଟିରୁ ଏହି ଭର୍ଚୁଆଲ ଶିଖର ସମ୍ମିଳନୀ ନେଇ ମୁଁ ଖୁବ ଖୁସି । ଆପଣ ଏହି ଶିଖର ସମ୍ମିଳନୀ ପାଇଁ ନିମନ୍ତ୍ରଣ ରକ୍ଷା କରିଥିବାରୁ ମୁଁ ଆପଣଙ୍କୁ ଧନ୍ୟବାଦ ଜଣାଉଛି ।
ଆପଣ ପ୍ରଧାନମନ୍ତ୍ରୀ ଭାବେ ଦାୟିତ୍ଵ ଗ୍ରହଣ କରିବା ଯୋଗୁଁ ମୁଁ ଅଭିନନ୍ଦନ ଜଣାଉଛି । ସଂସଦୀୟ ନିର୍ବାଚନରେ ଏସଏଲପିପିର ବୃହତ ବିଜୟ ପାଇଁ ମଧ୍ୟ ମୋର ଅଭିନନ୍ଦନ । ଏହି ଐତିହାସିକ ବିଜୟ ଆପଣଙ୍କ ଉପରେ ଜନତାଙ୍କ ବିଶ୍ଵାସକୁ ପ୍ରତିପାଦିତ କରିଛି । ଭାରତ ଓ ଶ୍ରୀଲଙ୍କା ମଧ୍ୟରେ ଥିବା ବହୁମୂଖୀ ସମ୍ବନ୍ଧ ହଜାର ହଜାର ବର୍ଷର ପୁରୁଣା । ମୋର ପ୍ରଥମେ ପଡୋଶୀ ଦେଶ ନୀତି ଓ ମୋର ସରକାରଙ୍କ ସାଗର ନୀତି ଯୋଗୁଁ ଆମେ ଭାରତ-ଶ୍ରୀଲଙ୍କା ମଧ୍ୟରେ ସଂପର୍କକୁ ଯଥେଷ୍ଟ ମହତ୍ଵ ଦେଇଥାଉ ଏବଂ ବିମଷ୍ଟେକ, ଆଇଓଆରଏ ଓ ସାର୍କ ସମ୍ମିଳନୀରେ ମଧ୍ୟ ଉଭୟ ଦେଶ ସମାନ ମତ ପୋଷଣ କରିଛନ୍ତି । ନିକଟରେ ଆପଣଙ୍କ ଦଳର ବିଜୟ ଭାରତ-ଶ୍ରୀଲଙ୍କା ସମ୍ପର୍କରେ ଏକ ଐତିହାସିକ ଅଧ୍ୟାୟ ଯୋଡିବା ପାଇଁ ବିରାଟ ସୁଯୋଗ ଆଣିଦେଇଛି । ଉଭୟ ଦେଶର ଜନସାଧାରଣ ଅତ୍ୟନ୍ତ ଉତ୍ସାହ ଉଦ୍ଦୀପନାର ସହ ଏହାକୁ ଚାହିଁ ବସିଛନ୍ତି । ମୁଁ ଦୃଢ ନିଶ୍ଚିତ ଯେ, ଆପଣ ପାଇଥିବା ବିଜୟ ଏବଂ ସଂସଦରୁ ମିଳୁଥିବା ଆକୁଣ୍ଠ ସମର୍ଥନ ଯୋଗୁଁ ଆମର ଦ୍ଵିପାକ୍ଷିକ ସହଯୋଗ ଆହୁରି ସୁଦୃଢ଼ ହେବ ।
ମୁଁ ବର୍ତ୍ତମାନ ପ୍ରଧାନମନ୍ତ୍ରୀ ରାଜପକ୍ଷଙ୍କୁ ତାଙ୍କର ଉଦଘାଟନୀ ଭାଷଣ ଦେବା ପାଇଁ ଅନୁରୋଧ କରୁଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଜାତୀୟ ସ୍ବେଚ୍ଛାକୃତ ରକ୍ତଦାନ ଦିବସରେ ସମ୍ବୋଧିତ କରିଛନ୍ତି ଡା. ମନସୁଖ ମାଣ୍ଡଭିୟା
ରକ୍ତଦାନ ଅମୃତ ମହୋତ୍ସବ ଅନ୍ତର୍ଗତ 2.5 ଲକ୍ଷ ରୁ ଅଧିକ ଲୋକମାନେ ସ୍ବଇଚ୍ଛାରେ ରକ୍ତଦାନ କରିଛନ୍ତି
କେନ୍ଦ୍ର ସ୍ବାସ୍ଥ୍ୟ ମନ୍ତ୍ରୀ ସ୍ବେଚ୍ଛାକୃତ ରକ୍ତଦାନ ଏବଂ ଏହି କ୍ଷେତ୍ରରେ ଅନୁକରଣୀୟ କାର୍ଯ୍ୟ କରିଥିବା ରାଜ୍ୟ/ କେନ୍ଦ୍ର ଶାସିତ ଅଞ୍ଚଳକୁ ସମ୍ମାନିତ କରିଛନ୍ତି
‘‘ଜାତୀୟ ସ୍ବେଚ୍ଛାକୃତ ରକ୍ତଦାନ ଦିବସ ଅବସରରେ, ଆସନ୍ତୁ ଆମେ ସଭିଏଁ ଅନ୍ୟ ପାଇଁ ସର୍ବଦା ଉପସ୍ଥିତ ରହିବା ଏବଂ ନିୟମିତ ଭାବରେ ରକ୍ତଦାନ କରିବାର ସଙ୍କଳ୍ପ ନେବା : ସ୍ବାସ୍ଥ୍ୟ ମନ୍ତ୍ରୀ
କେନ୍ଦ୍ର ସ୍ବାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରୀ ଡା. ମନସୁଖ ମାଣ୍ଡଭିୟା ଆଜି ଏମ୍ସ, ନୂଆ ଦିଲ୍ଲୀ ଠାରେ ଜାତୀୟ ରକ୍ତଦାନ ଦିବସ 2022 କୁ ସମ୍ବୋଧିତ କରି କହିଛନ୍ତି ଯେ, ‘‘ରକ୍ତଦାନ ଅମୃତ ମହୋତ୍ସବର ସଫଳତା ମାନବତା ପାଇଁ ଏକ ମହତ କାମକୁ ମଜବୁତ୍ କରିଛି ଯାହା ଅନେକ ମୂଲ୍ୟବାନ ଜୀବନକୁ ବଞ୍ଚାଇବାରେ ସହାୟତା କରିବ। ରକ୍ତଦାନ ଏକ ମହତ କାମ ଏବଂ ଆମର ସମୃଦ୍ଧ ସଂସ୍କୃତି ଏବଂ ସେବା ଓ ସହଯୋଗର ପରମ୍ପରାକୁ ଦେଖି, ଜାତୀୟ ସ୍ବେଚ୍ଛାକୃତ ରକ୍ତଦାନ ଦିବସ ଅବସରରେ, ଆସନ୍ତୁ ଆମେ ସଭିଏଁ ଅନ୍ୟ କାହାରି ପାଇଁ ସର୍ବଦା ଉପସ୍ଥିତ ରହିବା ଏବଂ ନିୟମିତ ଭାବରେ ରକ୍ତଦାନ କରିବାର ସଙ୍କଳ୍ପ ନେବା।’’ ଏହି ଅବସରରେ ଡିଜିଏଚଏସ୍ ଡା. ଅତୁଲ୍ ଗୋୟଲ୍ ଏବଂ ଏମ୍ସର ନିର୍ଦ୍ଦେଶକ ଡା. ଏମ. ଶ୍ରୀନିବାସ ମଧ୍ୟ ଉପସ୍ଥିତ ଥିଲେ।
ରକ୍ତଦାନର ଗୁରୁତ୍ବ ଉପରେ ଆଲୋକପାତ କରି କେନ୍ଦ୍ର ସ୍ବାସ୍ଥ୍ୟ ମନ୍ତ୍ରୀ କହିଛନ୍ତି ଯେ ରକ୍ତଦାନ ଏକ ସେବା ଅଟେ ଏବଂ ପରସ୍ପରକୁ ସହାୟତା କରିବା ଆମର ଦାୟୀତ୍ବ। ଭାରତର କୋଭିଡ୍ ମହାମାରୀ ପ୍ରତିକ୍ରିୟା ଲୋକ ଭାଗିଦାରୀର ସମୃଦ୍ଧ ପରମ୍ପରାରୁ ପ୍ରେରିତ ହୋଇଛି ଏବଂ ଏହା ମହାମାରୀର ପରିଚାଳନା କରିବାର ରାସ୍ତା ଦେଖାଇଛି ଏବଂ ଏହାର ପରିଣାମସ୍ବରୂପ ବିଶ୍ବର ସବୁଠାରୁ ବଡ଼ କୋଭିଡ୍ ଟିକାକରଣ ଅଭିଯାନ ସଫଳତାର ସହିତ କରାଯାଇପାରିଛି। ରକ୍ତଦାନ ଅମୃତ ମହୋତ୍ସବର ଉଦ୍ଦେଶ୍ୟ ରକ୍ତଦାନ, ରକ୍ତ ବିତରଣ ଏବଂ ରକ୍ତ ପରିଚାଳନା କରିବା ଥିଲା। ଏହା ନିୟମିତ ଭାବରେ ଅଣ-ପାରିଶ୍ରମିକଯୁକ୍ତ ସ୍ବେଚ୍ଛାକୃତ ରକ୍ତଦାନ ବିଷୟରେ ସଚେତନତା ବଢ଼ାଇବାରେ ସହାୟତା କରିଛି ଏବଂ ଏହା ସୁନିଶ୍ଚିତ କରିଛି ଯେ ରକ୍ତ ବା ଏହାର ଉପାଦାନ  ଉପଲବ୍ଧ, ସୁଲଭ, କମ୍ ମୂଲ୍ୟରେ ତଥା ସୁରକ୍ଷିତ ରହିବ। ରକ୍ତଦାନ ଅମୃତ ମହୋତ୍ସବର ସଫଳତା ମାନବତାର ମହତ କାମକୁ ମଜବୁତ କରିଛି ଯାହାକି ଅନେକ ମୂଲ୍ୟବାନ ଜୀବନକୁ ସୁରକ୍ଷିତ କରିବାରେ ବହୁତ ସହାୟତା କରିବ। ରକ୍ତଦାନ ଅମୃତ ମହୋତ୍ସବ ଅନ୍ତର୍ଗତ 2.5 ଲକ୍ଷରୁ ଅଧିକ ଲୋକମାନେ ସ୍ବଇଚ୍ଛାରେ ରକ୍ତଦାନ କରିଛନ୍ତି।
କେନ୍ଦ୍ର ସ୍ବାସ୍ଥ୍ୟ ମନ୍ତ୍ରୀ ସ୍ବେଚ୍ଛାକୃତ ରକ୍ତଦାତା ଏବଂ ଅନୁକରଣୀୟ କାର୍ଯ୍ୟ କରିଥିବା ରାଜ୍ୟ/ କେନ୍ଦ୍ର ଶାସିତ ଅଞ୍ଚଳ, ଦୁର୍ଲଭ ରକ୍ତ ସମୂହ ଦାତା, ରେଗୁଲାର ସିଙ୍ଗିଲ୍ ଡୋନର ପ୍ଲାଟେଲେଟ୍ସ  ଦାତା, ମହିଳା ରକ୍ତଦାତା, ନିୟମିତ ସ୍ବେଚ୍ଛାକୃତ ରକ୍ତଦାତାମାନଙ୍କୁ ମଧ୍ୟ ସମ୍ମାନିତ କରିଛନ୍ତି।
BS
(Visitor Counter : 127
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ଟିକାକରଣ ସମ୍ପର୍କିତ ସଦ୍ୟତମ ସୂଚନା
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଦିଆଯାଇଛି 26 କୋଟି ଡୋଜରୁ ଅଧିକ ଟିକା
ଟିକାକରଣ ପାଇଁ ଏବେ ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନଙ୍କ ପାଖରେ ଉପଲବ୍ଧ ଅଛି 1.53 କୋଟିରୁ ଅଧିକ ଡୋଜ
ଦେଶବ୍ୟାପୀ ଟିକାକରଣ ଅଭିଯାନର ଏକ ଅଂଶସ୍ୱରୂପ ଭାରତ ସରକାର ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ସହାୟତା ରୂପେ ମାଗଣାରେ କୋଭିଡ ଟିକା ଯୋଗାଇ ଦେଉଛନ୍ତି । ଏଥିସହ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ଯେପରି ସିଧାସଳଖ ଟିକା କ୍ରୟ କରିପାରିବେ ସେନେଇ ମଧ୍ୟ ଭାରତ ସରକାର ସୁବିଧା କରାଇଛନ୍ତି । ଟିକାକରଣ, ପରୀକ୍ଷଣ, ଚିହ୍ନଟ, ଚିକିତ୍ସା ଓ କୋଭିଡ ନିୟମାବଳୀ ପାଳନ ମହାମାରୀ ନିୟନ୍ତ୍ରଣ ଓ ପରିଚାଳନା ପାଇଁ ଭାରତ ସରକାରଙ୍କ ବିସ୍ତୃତ ରଣନୀତିର ଅଂଶବିଶେଷ ।
କୋଭିଡ-19 ଟିକାକରଣର ଉଦାର ଓ ତ୍ୱରିତ ପର୍ଯ୍ୟାୟ-3 ମେ 01, 2021ରୁ ଆରମ୍ଭ ହୋଇଛି ।
ଏହି ରଣନୀତି ଅନୁଯାୟୀ, ଭାରତ ସରକାର ପ୍ରତ୍ୟେକ ମାସରେ କେନ୍ଦ୍ରୀୟ ଔଷଧ ଗବେଷଣାଗାର  ମଞ୍ଜୁରୀ ପ୍ରାପ୍ତ ଯେକୌଣସି ନିର୍ମାତାଙ୍କ ଦ୍ୱାରା ପ୍ରସ୍ତୁତ ଟିକାର 50% କ୍ରୟ କରିବେ । ଭାରତ ସରକାର ପୂର୍ବଭଳି ଏହି ଟିକାର ଡୋଜ ଗୁଡ଼ିକୁ ବିନା ମୂଲ୍ୟରେ ରାଜ୍ୟ ସରକାରମାନଙ୍କୁ ଯୋଗାଇ ଦେବେ ।
ବର୍ତ୍ତମାନ ସୁଦ୍ଧା ଭାରତ ସରକାର ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଉଭୟ ବିନା ମୂଲ୍ୟରେ ଏବଂ ରାଜ୍ୟମାନଙ୍କ ଦ୍ୱାରା ପ୍ରତ୍ୟକ୍ଷ କ୍ରୟ ପ୍ରକ୍ରିୟାରେ 26 କୋଟି ଡୋଜରୁ ଅଧିକ  ଟିକା ଉପଲବ୍ଧ କରାଇଛନ୍ତି ।
ଏଥିମଧ୍ୟରୁ ନଷ୍ଟ ହୋଇଥିବା ଡୋଜକୁ ମିଶାଇ ମୋଟ 25,12,66,637 ଡୋଜ ଟିକା  ବିନିଯୋଗ ହୋଇଛି ।
ଏବେ ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନଙ୍କ ନିକଟରେ 1.53 କୋଟି  ଡୋଜରୁ ଅଧିକ କୋଭିଡ ଟିକା ବିନିଯୋଗ ହେବା ପାଇଁ ଉପଲବ୍ଧ ରହିଛି ।
ଏହା ବ୍ୟତୀତ, ବର୍ତ୍ତମାନ 4 ଲକ୍ଷରୁ ଅଧିକ  ଡୋଜ ଟିକା ପାଇପଲାଇନରେ ଅଛି ଏବଂ ଆସନ୍ତା 3 ଦିନ ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ଏହାକୁ ଗ୍ରହଣ କରିବେ ।